CELEX: 32021R2046
Language: fi
Date: 2021-11-23 00:00:00
Title: Komission täytäntöönpanoasetus (EU) 2021/2046, annettu 23 päivänä marraskuuta 2021, suojan myöntämisestä unionissa maantieteelliselle merkinnälle ”ម្រេចកំពត” / ”Kampot Pepper”, joka on rekisteröity Geneven asiakirjan mukaiseen alkuperänimitysten ja maantieteellisten merkintöjen kansainväliseen rekisteriin

24.11.2021   
               
               
                  FI
               
               
                  Euroopan unionin virallinen lehti
               
               
                  L 418/11
               
            
         KOMISSION TÄYTÄNTÖÖNPANOASETUS (EU) 2021/2046,
         annettu 23 päivänä marraskuuta 2021,
         suojan myöntämisestä unionissa maantieteelliselle merkinnälle ”ម្រេចកំពត” / ”Kampot Pepper”, joka on rekisteröity Geneven asiakirjan mukaiseen alkuperänimitysten ja maantieteellisten merkintöjen kansainväliseen rekisteriin
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin toimesta sen liityttyä alkuperänimityksistä ja maantieteellisistä merkinnöistä tehdyn Lissabonin sopimuksen Geneven asiakirjaan 23 päivänä lokakuuta 2019 annetun Euroopan parlamentin ja neuvoston asetuksen (EU) 2019/1753 (1) ja erityisesti sen 7 artiklan 1 kohdan,
         sekä katsoo seuraavaa:
         
                     (1)
                  
                  
                     Geneven asiakirjan 5 artiklan 1 ja 2 kohdan mukaisesti kunkin Geneven asiakirjan sopimuspuolen toimivaltaiset viranomaiset voivat jättää alkuperänimityksen tai maantieteellisen merkinnän kansainvälistä rekisteröintiä koskevan hakemuksen Maailman henkisen omaisuuden järjestön kansainväliselle toimistolle, joka rekisteröi sen kansainväliseen rekisteriin Geneven asiakirjan 6 artiklan mukaisesti. Geneven asiakirjan 9 artiklan mukaisesti muiden sopimuspuolten on suojattava rekisteröidyt alkuperänimitykset ja maantieteelliset merkinnät oikeusjärjestyksensä puitteissa, ellei kieltäytymisestä, luopumisesta, mitätöimisestä tai peruuttamisesta muuta johdu.
                  
               
                     (2)
                  
                  
                     Maailman henkisen omaisuuden järjestön kansainvälinen toimisto ilmoitti komissiolle Geneven asiakirjan 6 artiklan 4 kohdan mukaisesti 14 päivänä joulukuuta 2020, että Kambodžan hakemuksesta nimitys ”ម្រេចកំពត” / ”Kampot Pepper” oli kirjattu maantieteellisenä merkintänä alkuperänimitysten ja maantieteellisten merkintöjen kansainväliseen rekisteriin Geneven asiakirjan mukaisesti.
                  
               
                     (3)
                  
                  
                     Maantieteellisen merkinnän ”ម្រេចកំពត” / ”Kampot Pepper” kansainvälinen rekisteröinti julkaistiin Euroopan unionin virallisessa lehdessä (2) asetuksen (EU) 2019/1753 4 artiklan 1 kohdan mukaisesti mahdollisten vastaväitteiden esittämisen mahdollistamiseksi.
                  
               
                     (4)
                  
                  
                     Asetuksen (EU) 2019/1753 5 artiklan mukaisesti komissio on arvioinut maantieteellisen merkinnän ”ម្រេចកំពត” / ”Kampot Pepper” kansainvälisen rekisteröinnin mainitun artiklan mukaisten edellytysten perusteella ja todennut, että edellytykset täyttyvät.
                  
               
                     (5)
                  
                  
                     Koska komissiolle ei ole toimitettu asetuksen (EU) 2019/1753 6 artiklan mukaisia vastaväitteitä, nimitys ”ម្រេចកំពត” / ”Kampot Pepper” olisi suojattava unionissa Geneven asiakirjan mukaisesti.
                  
               
                     (6)
                  
                  
                     Tässä asetuksessa säädetyt toimenpiteet ovat maataloustuotteiden laatupolitiikkakomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Nimitys ”ម្រេចកំពត” / ”Kampot Pepper”, joka on rekisteröity maantieteellisenä merkintänä kansainväliseen rekisteriin, on suojattava unionissa.
            Ensimmäisessä kohdassa tarkoitettu nimitys viittaa tuotelajiin ”pippuri” kuuluvaan tuotteeseen.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 271, 24.10.2019, s. 1.
         
            (2)  EUVL C 30, 27.1.2021, s. 9.